
Здравейте, аз съм с двойно гражданство – на България и на Швеция. От юни 2020 година аз започнах да получавам пенсия за осигурителен стаж и възраст в България , а от януари 2021 година започнах да получавам и пенсия от Швеция. До декември месец 2020 година аз живях в Швеция и предприех окончателно прибиране в България, и от януари 2021 година вече окончателно се прибрах да живея в България, като съм уведомила властите в Швеция за това. Моят въпрос е свързан с данъчното облагане на пенсиите, които получавам. В Швеция ми удържат данък на пенсията, която получавам от тази държава. Трябва ли да плащам данък в Швеция и за пенсията, която аз получавам в България. Пенсиите са две различни и аз получавам всяка поотделно.


 

Данъчно облагане на пенсия
==========================

 

Здравейте, Стефи Михова,


има Спогодба за избягване на двойното данъчно облагане между България и Швеция, като съгласно чл. 16, ал. 1 – “като се имат предвид разпоредбите на ал. 1 на чл. 17, пенсии и други подобни възнаграждения, платени на местно лице на едната договаряща държава, се облагат само в тази държава”.


Поздрави,  

адв. Николина Митова  

тел. 0898 303092


